Πόρτο Καρράς

Το Πόρτο Καρράς (αγγλικά: Porto Carras Grand Resort‎‎) είναι ξενοδοχειακό συγκρότημα και θέρετρο που βρίσκεται στη Σιθωνία της Χαλκιδικής, στη Βόρεια Ελλάδα. Βρίσκεται σε απόσταση περίπου 120 χιλιομέτρων νοτιο-ανατολικά της Θεσσαλονίκης. Το συγκρότημα περιλαμβάνει τρία ανακαινισμένα ξενοδοχεία πολυτελείας, το Μελίτων, το Σιθωνία και το Village Inn. Το Πόρτο Καρράς περιλαμβάνει τη μεγαλύτερη ιδιωτική μαρίνα στη Βόρεια Ελλάδα και μία από τις μεγαλύτερες στα Βαλκάνια, γήπεδα γκολφ, καλαθοσφαίρισης, ποδοσφαίρου, ιππασίας και το μεγαλύτερο κέντρο Spa και θαλασσοθεραπείας της νοτιοανατολικής Ευρώπης. Σε απόσταση περίπου τριών χιλιομέτρων βρίσκεται η τουριστική παραθαλάσσια κωμόπολη Νέος Μαρμαράς. Ιστορία Χτίστηκε τη δεκαετία του 1970 από τον εφοπλιστή Ιωάννη Καρρά. Η μελέτη έγινε αρχικά από τον αρχιτέκτονα Βάλτερ Γκρόπιους, ο οποίος όμως πέθανε το 1969. Τον Ιούνιο του 2003 φιλοξένησε τη Σύνοδο Κορυφής της Ευρωπαϊκής Ένωσης, στο οποίο παρουσιάστηκε το προσχέδιο του Ευρωπαϊκού Συντάγματος. Κατά τη διάρκεια της Συνόδου το ξενοδοχείο πολιορκήθηκε από χιλιάδες διαδηλωτών κατά της Ευρωπαϊκής Ένωσης, με σχετικά σοβαρά επεισόδια στον γύρω χώρο. Κάθε χρόνο διοργανώνονται ιστιοπλοϊκοί αγώνες, ενώ κάθε καλοκαίρι λαμβάνει χώρα το ομώνυμο Φεστιβάλ με πλήθος καλλιτεχνικών εκδηλώσεων. Το 2020 η εταιρεία διαχείρησης και ιδιοκτησίας του θέρετρου, Πόρτο Καρράς Τουριστική Τεχνική Βιομηχανική Α.Ε., αγοράστηκε από την Belterra Investments Ltd. του Ιβάν Σαββίδη. Οικονομικά στοιχεία Ο τζίρος της εταιρείας Πόρτο Καρράς Τουριστική Τεχνική Βιομηχανική Α.Ε. ανήλθε σε 17,25 εκατ. ευρώ το 2024, από 15,58 εκατ. ευρώ το 2023. Παραπομπές Εξωτερικοί σύνδεσμοι Πολυμέσα σχετικά με το θέμα Πόρτο Καρράς στο Wikimedia Commons https://www.portocarras.com/el Επίσημος ιστότοπος